Die woord "Bybel" kom van die Griekse woord biblia wat "boeke" beteken. Biblia is 'n meervoud van Biblion wat oorspronklik papirus beteken wat later gebruik is as aanduiding van papier, geskrif of boek(rol).
Die Bybel is dus eintlik 'n minibiblioteek met 'n versameling van 66 boeke.
Dit bestaan uit die Ou Testament wat 39 boeke bevat en die Nuwe Testament wat 27 boeke bevat.
Dit is die mees verspreide boek in die wêreld, en in die laat 20ste eeu meer as 20 miljoen kopieë in omloop was.
Die Gutenberg Bybel was die eerste bybel wat in massa-produksie gedruk is.
Dit was geskryf in Latyn, gedruk deur Johannes Gutenberg in Mainz, Duitsland, in die 1450's.
Christen vervolging in Mauritanië
Mauritanië, is een van die vier amptelike "Islamitiese Republieke" in die wêreld en Mauritaniese Christene moet in die geheim byeenkom.
Leier: President Mohamed Ould Abdel Aziz
Regering: Militêre Junta
Bron van Vervolging: Islamitiese Ekstremisme
Die grondwet erken Islam as die enigste geloof van dié land se, na skatting 3,5 miljoen, populasie. Sjaria (Islamitiese wet) is verklaar as die enigste amptelike bron van wetgewing.
Streng beperkings deur die regering maak dit baie moeilik vir Christen-sendings om hier te funksioneer.
Druk op Gelowiges vanuit 'n Moslemagtergrond vanaf hul families, stamlede en plaaslike Moslems is baie hoog.
Dit bly totaal onmoontlik vir Mauritaniese Christene om hul kerke te registreer, dus moet hulle in die geheim byeenkom.
Bid vir Gelowiges vanuit 'n Moslemagtergrond wat in vrees lewe weens die feit dat Mauritaniërs die doodstraf opgelê kan word indien hulle Islam sou versaak. Dank die Here dat te midde van hierdie moeilike omstandighede, Sy kinders Hom steeds aanbid, al is dit in die geheim.
Al-Qaeda in die Maghreb gebied, monitor Christenaktiwiteite. Bid dat hul invloed sal afneem.
Bid dat geletterdheid- en vertalingsprojekte meer Mauritaniërs toegang tot die Bybel in hul eie taal sal gee.
Bron: Geopende Deure
Kategorie: Artikels / Christen Vervolging
Lente-tee saam met Louis-John
Rietfontein-Suid seniors hou lente-tee en konsert
Tyd: 10:00 (deure open 9:30)
Plek: NG Kerk Rietfontein-Suid
Louis-John sing kommersieel-klassieke musiek. Sy albums word tydens die vertoning teen R100 elk te koop aangebied.
Gratis toegang maar donasies is baie welkom.
Navrae: Sophie von Brandis 083 954 4557
Christen vervolging in die Palestynse Gebiede
Konflik in Palestina en Israel
Die konflik tussen Palestina en Israel veroorsaak toenemende beperkings op die Kerk in die Palestynse Gebiede.
Leier: President Mahmoud Abbas
Regering: Tussentydse Administrasie
Die druk op gelowiges in Gasa is merkbaar meer as op gelowiges in die Wesoewer, want die owerhede word al hoe meer beïnvloed deur Islamitiese ekstremiste.
Christene in Gasa ervaar onderdrukking van radikale Moslemgroepe en die owerhede slaag nie daarin om die regte van individuele Christene te handhaaf en te beskerm nie.
In die Wesoewer is die situasie anders: die heersende Fatah-party is gegrond op sekulêre beginsels. Afgesien hiervan, groei Christene se vrees egter weens die toenemende spanning tussen Israel en Iran, en die Kerk ly onder die beperkings wat 'n direkte resultaat is van die konflik tussen Palestina en Israel.
Bid vir Christene wat moet wegkruip; en vir diegene wat weens die politieke en ekonomiese situasie, gedwonge voel om Gasa te verlaat.